શ્રીમદ્ભાગવતમાં સ્કંધ-૧૧, અધ્યાય-૧૨માં વ્યાસજી શ્રીકૃષ્ણનાં વચનો ટાંકે છે. શ્રીકૃષ્ણ ઉદ્ધવ પ્રત્યે કહે છે : 'અષ્ટાંગ યોગ, સાંખ્ય, તપ, ત્યાગ, તીર્થ, વ્રત, યજ્ઞ અને દાનાદિક એણે કરીને હું તેવો વશ થતો નથી, જેવો સત્સંગે કરીને વશ થઉં છુ _.' વચનામૃતમાં ભગવાન સ્વામિનારાયણ શ્રીમદ્ભાગવતનો આ સંદર્ભ ટાંકીને કહે છે કે જેને ભગવાનના સંતને વિષે જ આત્મબુદ્ધિ થાય. તેણે સત્સંગને સૌથી અધિક જાણ્યો. જેમ વાંઝિ યા રાજાને ઘડપણમાં દીકરો આવે, તે ગાળો દે, મૂછો તાણે, ગામમાં અનીતિ કરે, કોઈને મારે - રંજાડે પણ તેનો અભાવ તે રાજાને આવતો નથી, કારણ કે આત્મબુદ્ધિ થઈ છે - એવી આત્મબુદ્ધિ સંતમાં થાય તો સર્વથી અધિક કલ્યાણકારી સત્સંગને જાણ્યો કહેવાય. (વચનામૃત ગઢડા પ્રથમ ૫૪)